Shalom!
Vaatate saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Jääge pooleks tunniks meiega,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Jumal on andnud inimestele võimsa väe.
Mis vägi see selline on?
Vägi otsustada ja valida.
Nii on oluline meeles pidada, et meie valikutel on oma tagajärjed.
Seetõttu tuleb teha tarku valikuid.
Järgides oma elus õigeid printsiipe ja prioriteete,
kannavad need meid pikalt ja kaua, aidates langetada õigeid otsuseid.
Nii tahan alustada tänast tundi väga lihtsa printsiibiga.
Mis selleks on?
Alatine meelespidamine, et Jumal on meie kohtunik.
Kuidas seda heebrea keeles öeldakse?
Kõige selle juures on üks väga oluline nimi
ja selleks on Taaniel.
Nimi Taaniel tähendab "Jumal on mu kohtunik".
Usun, et üks põhjusi, miks Taaniel oli Jumalale nii ustav
või teisisõnu - miks Jumal teda nii võimsalt kasutas,
oli seetõttu, et Taaniel elas oma elu pideva arusaamisega sellest,
et ta seisab lõpuks Jumala kohtujärje ees.
Tänu sellele püsis tal see meeles
ja kuna see püsis tal meeles, tegi ta ka tarku valikuid.
Me alustame täna Taanieli raamatu uurimist.
Tahame ju ka langetada elus õigeid otsuseid
ja et Jumal oleks meiega rahul.
Ühtlasi tahame olla valmis Jumalariigi rajamiseks maa peal.
Nii saame ka nägema
Taanieli raamatus ja prohveteeringutes teatud printsiipe.
Kuigi judaismis tunnustatakse Taanieli raamatu ettekuulutust,
ei kuulu see Vanas Testamendis siiski prohvetite raamatute hulka,
vaid hoopis kirjutiste hulka.
Muide, Taanieli nähti ühtaegu nii mõttetarga- kui prohvetina.
Nii asume täna uurima midagi väga põnevat ja ka vajalikku,
et õppida selle kaudu printsiipe ja prohvetlikke ettekuulutusi
olemaks valmis selleks,
et kui Jeesus naaseb siia maa peale, leiab Ta meid eest ustavatena.
Nii et avagem siis üheskoos Taanieli raamatu 1. peatükk.
Üks olulisemaid sündmusi kogu juutide ajaloos
on Paabeli vangipõlv.
See vangipõlv on siiani raputanud juudi kogukonda.
St et kuigi nad on mõistnud, et nad on Jumala rahvas,
kelle osas Jumal on sõlminud lepingu nii Aabrahami, Iisaki kui Jaakobiga,
peavad nad ka mõistma, et Jumal on ustav kohtunik.
Ta tasub neile, kes on sõnakuulelikud
ja karistab neid, kes seda pole.
Paabeli vangipõlv annab tunnistust sellest.
Kuid vaatame nüüd üheskoos Taanieli 1:1.
Võtame selle raamatu läbi peatükkide, salmide ja sõnade kaupa,
et saaksime teada tõe
ja oleksime valmis Jumalariigi tulekuks.
Taanieli 1:1:
"Juuda kuninga Joojakimi kolmandal valitsemisaastal"
Joojakim ei olnud hea kuningas.
Nii tuli ka tema valitsemise ajal - tema valitsuse kolmandal aastal,
üks isik.
"tuli Paabeli kuningas Nebukadnetsar Jeruusalemma"
Miks ta tuli?
Ta tuli "ja piiras seda".
Nii et kuningas Nebukadnetsar tuli Paabelist.
Ta tuli suure sõjaväega, et piirata Jeruusalemma
ja vallutada see endale.
Piiramine räägib meile millestki.
See räägib sellest,
et Juuda sõjaväed ei astunud neile vastu.
Miks nii?
Sest nad teadsid,
et nad ei suuda omaenese jõus võita Nebukadnetsarit.
Kus siis nende usk oli?
Kui vaadata näiteks 1 Saamueli raamatut,
siis seal on näha, kuidas Taavet läks lahingusse.
Mitte seetõttu,
et nad olnuks tugevamad, võimsamad, arvukamad
või paremate relvadega.
Miks nad siis läksid vaenlasele vastu?
Seetõttu, et Jumal ise oli neile selleks juhised andnud.
Antud olukorras aga polnud nii.
Jumal polnud juutide selja taga.
Ta oli hoopis pahane nende peale.
Kui vaadata üht teist prohvetlikku ettekuulutust -
Habakuki ettekuulutust,
siis me näeme, et Jumal ise tõstis Nebukadnetsari esile
ja juhtis ta Juudasse,
et kasutada teda kui oma karistuse vahendina.
Kas see tähendab, et Nebukadnetsar meeldis Jumalale
ja too oli õige Jumala silmis?
Et ta tegi seda sõnakuulelikkusest Jumalale?
Ei.
Kuid isegi, et Nebukadnetsar polnud jumalakartlik mees
ega teeninud Jumalat -
st ta ei tunnistanud Jumalat Iisraeli Jumalana.
Kuid Jumal kasutas teda ikkagi oma eesmärkide täitmiseks,
et karistada lõunaosariigis elavat Juuda rahvast.
Me peame meeles pidama,
et põhjaosariik oli juba langenud vangistusse.
Kõik 10 põhjaosariigi suguharu olid laiali pillutatud.
Nüüd aga oli Jumal toomas oma kohut lõunaosariigi üle.
Taanieli 1:1 on öeldud: "...ja piiras seda."
See pidi olema üks kohutav kogemus, sest keegi ei saanud käia sisse-välja,
mis omakorda tähendab, et puudus igasugune varustus.
Inimestel sai otsa nii toit kui kõik muu vajalik,
mistõttu olukord Jeruusalemma müüride vahel
oli hävitav.
On mitmeid teisigi kirjakohti, mis sellest ajast räägivad.
Ajast, mis oli tõsine kannatuste aeg, kus Jeruusalemmas valitses kaos.
See kõik toimus kuningas Joojakimi valitsusajal.
Paabeli vangipõlv ei kestnud vaid mõnda päeva, nädalat või kuud.
Nebukadnetsar saavutas kontrolli Juuda üle,
tehes selle rahvast kui oma teenijad, kes pidid talle makse maksma.
Samas me näeme hiljem,
kuidas Joojakimi vend Sidkija võttis üle
ja Juuda rahva vangivõtmine toimuski Sidkija valitsuse ajal.
Nii et see oli u 18-aastane periood
ajast, mil Nebukadnetsar Juudamaal pildile ilmus
ja kuniks tempel hävitati ning toimus lõplik vangistamine.
Kuid läheme tagasi Taanieli 1:1 juurde,
kus räägitakse Joojakimi kolmandast valitsemisaastast.
Nagu teate, siis numbrid on Piiblis olulised.
Antud kontekstis räägib nr 3 paljastamisest, millegi ilmutamisest.
Jumal tahab siin ilmutada midagi lugejale.
Seetõttu see kõik sünnibki Joojakimi kolmandal valitsemisaastal.
Taanieli 1:1-2:
"...tuli Paabeli kuningas Nebukadnetsar Jeruusalemma alla
ja piiras seda.
Ja Issand andis tema kätte Juuda kuninga Joojakimi..."
Kuid asi läheb veelgi hullemaks:
"...ja osa Jumala koja (ehk templi) riistu,
ja ta viis need Sinearimaale oma jumalakotta"
Mõelge korra sellele.
Need pühad Jumala koja riistad.
Lõpetasime mõnda aega tagasi Heebrea kirja uurimise,
mille 9. peatükis mainitakse templit ja seal olevaid esemeid ja astjaid.
Me nimetaks neid pigem templi mööbliks
ja me ka rääkisime neist asjadest.
Nüüd aga korraga
polnud need asjad enam Jeruusalemmas,
vaid need viidi ära Paabelisse, paganliku jumala kotta.
Kuid mitte ainult. Vaatame Taanieli 1:3:
"Ja kuningas käskis Aspenast, ülemteenrit",
kes oli ka eunuhhide ülem.
Eunuhhid olid tol ajal need, kes tahtsid seda teadlikult olla.
Neil polnud ei peret, ei lapsi ega mingeid muid kohustusi.
Nad polnud mehed, kes vaadanuks naistele järgi.
Nad olid täielikult pühendnud ühele eesmärgile.
Taoline praktika pole küll Jumalale meelepärane,
aga nad tegid sellise valiku, et teenida valitsuse alluvuses.
Selleks, et tõusta seal valitsuses ja omada tähtsat positsiooni.
Nii et Aspenas oli Paabeli vangistuse ajal
eunuhhide ülemvaataja.
Nebukadnetsar käskis Aspenasel
viia talle Iisraeli laste seast noori mehi.
Sõnadel on oluline tähendus ja me näeme Taanieli 1:3,
kuidas Nebukadnetsarile viidi Iisraeli noori mehi.
Jätke selle tähendus meelde, sest see on hiljem oluline.
Nii viidi Nebukadnetsarile Iisraeli rahva seast
niihästi kuninglikust soost kui suursuguste hulgast noori mehi.
Näeme siis siin,
kuidas kõige mõjukamad isikud, kel oli olnud parim kasvatus
ja kes olid kas kuninglikust soost või suursuguste hulgast,
vangistati varakult, et nad teeks midagi.
Mida siis? Näeme seda Taanieli 1:4:
"...noori mehi, kellel ei oleks ühtegi kehalist viga"
Kuid siin ei räägita vaid füüsilistest vigadest,
aga väljanägemisest tervikuna.
See räägib sellest, et neil polnud midagi viga ega puudu.
Tegu oli inimestega, kes kandsid endas suurt potentsiaali
nii intellektuaalselt, sotsiaalselt kui välimuselt.
"...kellel ei oleks ühtegi kehalist viga ja kes oleksid ilusa välimusega,
kes oleksid taibukad kõigis teadustes, targad ja arusaajad,
ja kes oleksid kõlblikud teenima kuningakojas"
See tähendab, et nad olid võimekad
nii oma välimuse-, mõtteviisi-, teadmiste- kui oskuste poolest
teenimaks kuningakojas.
"...ja neile pidi ta õpetama kaldea kirja ning keelt."
Nii et nad õppisid asju, mida kaldealased pidid teadma
ja nad pidid õppima ka kaldea keelt,
et olla varustatud aitama Paabeli juhte.
Vaatame edasi Taanieli 1:5: "Ja kuningas määras neile"
See määrus oli tegelikult käsk.
"Ja kuningas määras neile
igapäevase osa kuninglikust roast ja veinist, mida ta ise jõi;
ja nõnda pidi neid kasvatatama kolm aastat"
Nii et nad sõid parimat toitu ja jõid sama veini, mida kuningas.
Nad uurisid Paabeli kirjandust, teadust, teadmisi.
Neid koolitati välja kolm aastat.
Miks kolm aastat?
Nagu varem öeldud -
nr 3 tähendab ilmutamist, aga ka läbikatsumist.
Nii et nad läbisid 3 aastat õppimise- ja läbikatsumise protsessi
ja kui nad selle väärikalt läbisid, astusid nad kuninga ette,
mis tähendab tema teenistusse astumist.
Taanieli 1:6 näeme aga üht muutust.
Ühte pööret kogu selles loos.
Siin on mainitud üht heebreakeelset sõna,
mis viitab millegi sündimisele - ühe uue aspekti esile tulemisele.
Taanieli 1:6: "Ja nende seas olid Juuda lastest"
Näete siin üht muutust?
Vaatame korra tagasi Taanieli 1:3,
kus räägitakse Aspenasest, kes oli eunuhhide ülem
ja kes pidi valima noori mehi Iisraeli laste seast.
Nii et 3. salmis mainitakse Iisraeli.
6. salmis aga, kus jutt käib samadest inimestest,
mainitakse Iisraeli laste asemel Juuda lapsi.
Enamus inimesi ei oskaks sellele isegi tähelepanu pöörata,
Kuid igal muutusel on oma põhjus ja eesmärk.
Nimi "Juuda" tähendab algkeeles millegi viskamist.
Aga samas pole selle sõna taga tavapärased heebrea sõnad,
mis muidu millegi viskamist tähendavad.
Antud salmis on see millegi viskamine seotud Jumalale kiituse toomisega.
Nii et me näeme siin üht erinevust.
Selles pundis, Iisraeli laste seas, oli üks alamgrupp - Juuda lapsed,
mis tähendab, et tegu oli inimestega, kes tahtsid tuua Jumalale kiitust.
Nüüd, kas Piibel sind kõnetab või mitte,
määrab ära selle, kuidas vastad järgnevale küsimusele.
Kas sa oled keegi, kes tahab austada Jumalat
ja elada kiiduväärt elu Ta ees?
Kui oled ja see on su suurim igatsus, siis tea, et see salm puudutab ka sind.
Kui igatsed, et Jumal on vaid kui vahemees su elus,
kes aitab sul saavutada, mida sina tahad saavutada,
siis ei Taanieli raamat ega ka kogu Piibel pole sulle.
Peame pidama meeles, mida näeme 1 Moosese raamatus.
Seda, et oleme loodud Jumala näo järele.
Olen mitmeid kordi öelnud,
et see väljend kätkeb endas väga olulist tõde.
Seda, et meid on kutsutud peegeldama Jumala loomust
ja olema nagu Tema.
Meid on kutsutud elama elu, mis toob Talle au ja kiitust.
See on see, mida kiduväärt elu tähendab.
Vaatame uuesti Taanieli 1:6:
"Ja nende seas olid Juuda lastest Taaniel, Hananja, Miisael ja Asarja."
Neli inimest.
Teame nüüd, et paljud Iisraeli mehed viidi Paabelisse,
kus nad läbisid 3-aastase
koolitamise, küpsemise ja õppimise protsessi.
Ühtlasi ka samastumise protsessi,
kus neid õpetati sööma kuninga toitu ja jooma kuninga veini.
Nad õppisid ka kohalikku kultuuri ja keelt.
Seda kõike seetõttu, et neis noortes nähti suurt potentsiaali
Nad olid pärit kuninglikust soost ja suursugused kujud.
Paabelis aga taheti kasutada seda oma eesmärkide heaks.
Esimene asi, mida selle kõige juures kasutati,
oli söök ja jook.
Me ju teame, et söök ja jook
mängivad igas kultuuriruumis olulist rolli.
Iga maa toit on erinev
ja nii tahtis ka Nebukadnetsar pakkuda neile oma sööki ja jooki,
et tuua muutust nende harjumustesse.
Kes aga need neli meest olid?
Piibel rõhutab siin, et tegu polnud vaid juudi meestega,
aga meestega, kes tahtsid austada, kiita ja ülistada Jumalat.
Samas on enam kui selge, et Nebukadnetsar tahtis muuta neid.
Muuta nelja meest, kelleks olid: Taaniel, Hananja, Miisael ja Asarja.
Taanieli 1:7: "Ja ülemteener pani neile nimed"
Saame peagi ka teada, mis nimed neile pandi.
Nende juudi nimed asendati uute nimedega.
Nimed, mis ei peegeldanud enam nende noorte meeste usulist olulisust.
Nimi Taanile tähendas "Jumal on mu kohtunik".
Nimi Hananja tähendas "Jumal on armuline".
Nimi Miisael tähendas "See, kes küsib".
Paljud ütlevad,
et see tähendab palvetamist ja Jumala palumist-anumist.
Nimi Asarja aga tähendab "Jumal aitab".
Nii et kõigi nende meeste nimedel
oli piibellikus mõttes ja Jumala suhtes oluline tähendus.
Mis aga siis juhtus?
Nad toodi Paabelisse
ja eunuhhide pealik pani neile uued nimed.
Taanieli 1:7: "...ta nimetas Taanieli Beltsassariks,
Hananja Sadrakiks,
Miisaeli Meesakiks
ja Asarja Abednegoks."
Piibliõpetlaste sõnul on need uued nimed seotud
paganluse-, ebajumalate- ja ebajumalateenistusega.
See kõik oli kui vaimne lahing
ja kui me seda ei mõista, et mõista me ka kõike ülejäänut.
Nii võime tänase õpetuse põhjal näha,
et ka me oleme täna ühes vaimses lahingus,
mis muutub üha karmimaks,
mida lähemale aja lõpp hakkab jõudma.
Taanieli raamat on prohvetlik raamat,
mis ilmutab meile paljuski lõpuaegu.
Mida enam seda raamatut uurime, seda rohkem seda ka näeme.
Kuid hetkel on oluline mõista, et Jumal annab meile teatud printsiibid
ja õpetab meile põhitõdesid,
et oskaksime teha tarku valikuid.
Prohvetliku tõe teadmisest ainuüksi ei piisa.
Kui me ei langeta õigeid otsuseid keset kõiki prohvetlikke sündmusi,
pole ka prohvetlike asjade ja tõe tundmisest mingit kasu.
Kuid läheme edasi Taanieli 1:8: "Aga Taaniel"
Sõna "aga" viitab sageli kontrastile.
Oleme juba rääkinud Paabeli eesmärgist -
panna need inimesed samastuma,
et nad oleks kui kaldealased ja Paabeli rahvas.
Et nad mõtleks nagu nemad,
sööks nagu nemad ja elaks nagu nemad,
viies edasi Paabeli eesmärke.
Taanieli 1:8 toob aga esile ühe kontrasti,
kus Taaniel tegi midagi.
"Aga Taaniel otsustas oma südames"
Mida Piibel ütleb selle kohta, mida keegi oma südamega teeb?
"Nõnda nagu inimene oma südames mõtleb,
selline ta ka on."
Taaniel tegi midagi - ta otsustas midagi oma südames.
Mida see tähendab?
Kui küsida seda rabi-õpetlastelt,
siis nad ütleks iidsete pühakirja kommentaaride
või ka tänapäeva põhjal,
et see tähendab otsuse langetamist.
See tähendab tähelepanu pööramist ühele asjale
mõne teise asja hinnaga.
Nii et kõik, mis Taanieli olukorras toimus -
kõik see hea toit ja joogid, mida talle pakuti
ja ülimalt kena eluviisi omamine, mida neile pakuti,
sest neilt oodati tulevikus kuningakojas juhtivkohtadel teenimist.
See on see, mida Piibel ütleb.
Nii et neil oli palju eeliseid ja hüvesid,
aga Taaniel tegi midagi selle keskel.
Vaatame uuesti Taanieli 1:8:
"Aga Taaniel otsustas oma südames ennast mitte"
Põhjus, miks seda "ennast mitte" mainin,
on selles, et sageli Piiblis...
Me peame mõistma midagi.
Taanieli raamat on kirjutatud nii heebrea kui aramea keeles.
Taanieli 1. peatükk on heebreakeelne.
Peame vaatama seda sõna lähemalt,
sest näiteks inglise keeles antakse see edasi liiga lihtsustatult.
Paljudes piiblitõlgetes on öeldud:
"Aga Taaniel otsustas oma südames ennast mitte rüvetada"
Mida see aga tähendab mitte rüvetada end?
Te võite mõelda üht, mina teist.
Kui aga vaadata seda sõna heebrea keeles,
on see midagi väga huvitavat.
Tavapärases kõnekeeles
tähendab see sõna heebrea keeles midagi, mis on seotud lunastamisega.
Nii otsustas Taavet oma südames midagi lunastuse osas,
aga seda mitte otseses vaid vaistlikus mõttes.
Taaniel otsustas mitte lunastada iseennast.
Mis mõttes?
Selles mõttes, et me ei saagi lunastada iseennast.
Lunastus on miski, mida tehakse meile ja meie heaks.
Kes seda aga teeb?
Lunastaja. Jumal.
Sõna "lunastus" on messiaanlik sõna.
Nii et kui Taavet ütles, et ta ei lunasta end,
mõtles ta sellega:
"Ma ei võta neid asju ise hallata, et end päästa,
alistudes siinsele söögile-joogile ja eluviisile.
Ma ei muutu nende sarnaseks."
Taanieli otsus ja mõistmine, et ta peab sõltuma Jumalast,
tingis selle, et ta ei lasknud end rüvetada.
Ta mõistis, et tema ise ei saa lunastust esile tuua,
vaid see tuleb Jumala käest annina, mis tuleb vastu võtta.
Taaniel tahtis seada end olukorda, kus Jumal saaks liikuda ta elus.
Nii et mida ta siis tegi? Vaatame uuesti Taanieli 1:8:
"Aga Taaniel otsustas oma südames ennast mitte rüvetada
kuninga roaga ja tema joodava veiniga,
ja ta taotles ülemteenrilt, et tal poleks vaja ennast rüvetada.
Ja Jumal laskis Taanielil leida heldust"
Sõna "heldus" siin on väga oluline.
See tähendab armu ja lahkust.
"Ja Jumal laskis Taanielil leida heldust ja armu ülemteenri ees."
Räägime järgmises saates sellest, kuidas Jumal liikus Taanieli elus,
et seada teda positsioonile,
kus ta sai olla pigem Jumala sulane ja mitte paganliku kuninga sulane.
Tänaseks kõik. Jätkame järgmises saates.
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas